Video: Gađao zaštitara pa upao u kanal na Poljudu i nastradao

Osmero ljudi privedeno je zbog uletavanja na poljudski travnjak nakon utakmice između Hajduka i Gzire United. A jedan je navijač nastradao u pokušaju da pogodi zaštitara i fotoreportera

<p><strong>Splitska policija</strong> privela je osam osoba zbog nereda na sinoćnjoj utakmici na Poljudu između <strong>Hajduka</strong> i <strong>Gzire United</strong> (1-3) i nad njima se provodi kriminalističko istraživanje.</p><p><strong>POGLEDAJTE VIDEO:</strong></p><p>Nakon utakmice jedan je navijač ozlijeđen nakon što je pao u kanal koji dijeli tribine od terena. I to tako što je gađao zaštitara pa izgubio ravnotežu i strovalio se u kanal dubok nekoliko metara.</p><p><strong>POGLEDAJTE VIDEO:</strong></p><p>Nesretnik time nije izbjegao privođenje. Nakon što su ga vozilom hitne pomoći prevezli u bolnicu, gdje su ustanovili lakše ozljede, odveli su ga u policijsku postaju.</p><p>Policijsko priopćenje prenosimo u cijelosti:</p><p><em>"Na nogometnom stadionu Poljud u Splitu sinoć je odigrana nogometna utakmica između HNK „Hajduk“ i FC „Gzira United“. </em></p><p><em>Nakon utakmice grupa osoba sa sjeverne tribine je potiskivanjem otvorila vrata zaštitne ograde i ušla na tartan stazu, nakon čega su brzom reakcijom policijskih službenika vraćeni na tribine.</em></p><p><em>U teren je ušlo i nekoliko osoba sa zapadne tribine. Dio osoba je priveden u službene prostorije.</em></p><p><em>Oko 22 sata jedna osoba je s tribine bacila nepoznati predmet prema zaštitaru i fotoreporteru, pri čemu je izgubio ravnotežu i pao u međuprostor tribine, te je lakše ozlijeđen. Pružena mu je liječnička pomoć, nakon čega je priveden u policijsku postaju. Ukupno je privedeno 8 osoba, nad kojima se provodi kriminalističko istraživanje."</em></p>